b'\n_START_ARTICLE_\nFrancisco Eusebio Kino\n_START_PARAGRAPH_\nFrancisco Eusebio Kino (Eusebius Franz K\xc3\xbchn) (10. august 1645 i Segno \xe2\x80\x93 15. marts 1711) var en italiensk forsker, kartograf og mission\xc3\xa6r i det sydvestlige Nordamerika. Uddannet i matematik og astronomi p\xc3\xa5 jesuitskoler i Italien og Tyskland. Kino (udtales som Chini, Chino, eller Quino) blev medlem af jesuiterordenen i 1669. I 1681 ankom han til Ny Spanien (nu Mexico), og i 1682 udgav han et h\xc3\xa6fte i Mexico City, som indeholdt hans observationer af kometen i Cadiz i Spanien i 1680._NEWLINE_Senere, som korttegner og jesuit, og for at unders\xc3\xb8ge mulighederne for byggeri af en mission i Baja California, begyndte Kino i 1682 arbejdet, som optog ham resten af hans liv i regionen kendt som Pimer\xc3\xada Alta (nu den sydlige del af Arizona og det meste af den mexicanske stat Sonora). Kino tilbragte n\xc3\xa6sten 30 \xc3\xa5r med at tegne kort, grundl\xc3\xa6gge missioner, som senere blev til landsbyer og byer, og introducerede landbrug og kv\xc3\xa6gavl for de oprindelige amerikanere (indianerne).'